b'\n_START_ARTICLE_\nLabyrinth\n_START_SECTION_\nO albumu\n_START_PARAGRAPH_\nLabyrinth je konceptualni album baziran na pri\xc4\x8di o labirintu iz Knosa te likovima povezanim uz navedeni mit. Gitarist i pjeva\xc4\x8d Tommaso Riccardi izjavio je: "Usredoto\xc4\x8dili smo se na filolo\xc5\xa1ki aspekt kako bismo prikazali sve elemente klasi\xc4\x8dnog svijeta i, uz pomo\xc4\x87 mani\xc4\x8dnog i pedantnog istra\xc5\xbeivanja, uspjeli smo stvoriti metaforu vezanu za na\xc5\xa1a vremena jer se labirint mo\xc5\xbee promatrati kao beskrajnu potragu za onim \xc5\xa1to mi stvarno jesmo."_NEWLINE_Za pjesme "Pathfinder" i "Epilogue" bili su snimljeni glazbeni spotovi.\n_START_SECTION_\nRecenzije\n_START_PARAGRAPH_\nGregory Heaney, glazbeni kriti\xc4\x8dar sa stranice AllMusic, dodijelio je albumu \xc4\x8detiri od pet zvjezdica te je izjavio: "Iako su mnogi albumi bili prozvani "rock operama", malo njih, ako ih uop\xc4\x87e ima, zvu\xc4\x8de tako operno kao Labyrinth, tre\xc4\x87i album talijanskih tehni\xc4\x8dkih death metal manijaka Fleshgod Apocalypse. Spajaju\xc4\x87i bijesnu brutalnost death metala s elegantno\xc5\xa1\xc4\x87u klasi\xc4\x8dne glazbe i opere, album pri\xc4\x8da pri\xc4\x8du o mitskom labirintu iz Knosa. Jukstapozicija ka\xc5\xbenjavaju\xc4\x87ih gitarskih rifova i nemilosrdnih blast beatova uz potpune simfonijske aran\xc5\xbemane i uzvi\xc5\xa1ene operne vokale fascinira u pogledu isticanja nerazdvojivih razli\xc4\x8ditosti i sli\xc4\x8dnosti ovih dvaju \xc5\xbeanrova. Iako bi obo\xc5\xbeavatelji klasi\xc4\x8dne glazbe mogli biti neskloni divlja\xc5\xa1tvu zvuka Fleshgod Apocalypsea, album sadr\xc5\xbei zaslijepljuju\xc4\x87u tehnikalnost koja se lako cijeni. U suprotnom slu\xc4\x8daju, metal entuzijasti u\xc5\xbeivat \xc4\x87e u uranjanju u veli\xc4\x8danstvenost klasi\xc4\x8dnih elemenata. Kojoj god da strani pripadate, Labyrinth je solidno skladan i briljantno ostvaren album koji stvara predivan spektakl iz nao\xc4\x8digled nespojivih stvari."'